Finalisfoto: Muise swaai appels in moltreintonnel“Station squabble” deur Sam Rowley, Verenigde Koninkryk ŉ Foto van twee muise, wat op ŉ moltreinplatform in Londen oor ŉ stukkie kos baklei, is op die kortlys vir die Natuurfoto van die Jaar. Sam Rowley se foto is ŉ finalis saam met verskeie ander indrukwekkende foto’s van onder andere ysbere, flaminke, ŉ takbok, bruinbeer en luiperds. Rowley se foto, “Station Squabble” is deel van LUMIX se People’s Choice-toekenning op die Natural History Museum se webwerf. Hy het op die platform op sy maag gaan lê en wag vir die muise. Die stukkies kos is deur passasiers laat val. Die “bakleiery” het ŉ breukdeel van ŉ sekonde geduur voor een van hulle met die krummel weggehardloop het. Daar is 25 foto’s op die kortlys en die publiek kan nog tot 4 Februarie 2020 vir hul gunstelingfoto stem. Klik hier om te stem. Hier is nog ‘n paar finaliste: